Мы махуэхэм
Накъыгъэм и 5, щэбэт
Ныкъуэдыкъуэхэм я хуитыныгъэхэм щIэбэныным и дунейпсо махуэщ
Япониемрэ Корее Ипщэмрэ щагъэлъапIэ Сабийхэм я махуэр
Белоруссием Печатым и махуэр щагъэлъапIэ
Австрием щрагъэкIуэкI залымыгъэмрэ расизмэмрэ япэщIэтыным и махуэм хуэгъэпса Iуэхухэр
Къыргъызым и Конституцэм и махуэщ
1836 гъэм Европэм щыяпэ дыдэу Бельгием гъущI гъуэгу щаутIыпщащ.
1912 гъэм «Правда» газетым и япэ номерыр къыдэкIащ.
1945 гъэм нэмыцэ-фашист зэрыпхъуакIуэхэм я бийуэ Прагэ зыкъыщаIэтащ IэщэкIэ зэщIэузэда цIыху-хэм.
1945 гъэм советыдзэхэм Даниемрэ Нидерландхэмрэ хуит къащIыжащ.
1949 гъэм Лондон Iэ щытрадзащ Европэм и Советым и уставым.
Адыгей усакIуэ, зэдзэкIакIуэ Пэрэныкъуэ Мурат къызэралъхурэ илъэси 106-рэ ирокъу.
КъБР-м щэнхабзэмкIэ щIыхь зиIэ и лэжьакIуэ, «Ленин гъуэгу» («Адыгэ псалъэ») газетым жэуап зыхь и секретару илъэс куэдкIэ щыта Апажэ Назир къызэралъхурэ илъэс 89-рэ ирокъу.
Тхыдэ щIэныгъэхэм я доктор, КъБКъУ-м и профессор Къардэн Iэбубэ къызэралъхурэ илъэс 88-рэ ирокъу.
Экономикэ щIэныгъэхэм я доктор, РАЕН-м и академик, АР-м щIэныгъэхэмкIэ щIыхь зиIэ и лэжьакIуэ Апыш Абрэдж и ныбжьыр илъэс 81-рэ ирокъу.
КъБР-м и цIыхубэ дохутыр Бахъсэн Хьэмэдэ и ныбжьыр илъэс 80 ирокъу.
Философие щIэныгъэхэм я доктор, КъШКъУ-м и профессор Нэхущ Владимир и ныбжьыр илъэс 79-рэ ирокъу.
Хоккеист цIэрыIуэу щыта, Олимп Джэгухэм щэнейрэ я чемпион, дунейм пщIэнейрэ и чемпион Рагулин Александр къызэралъхурэ илъэс 77-рэ ирокъу.
УсакIуэ, ЩIДАА-м и академик, УФ-м щэнхабзэмкIэ щIыхь зиIэ и лэжьа- кIуэ Тхьэзэплъ Хьэсэн и ныбжьыр илъэс 75-рэ ирокъу.
Адыгейм и цIыхубэ сурэтыщI ПэтIуащIэ Феликс и ныбжьыр илъэс 70 ирокъу.
Физико-математикэ щIэныгъэхэм я доктор, КъБР-м щIэныгъэхэмкIэ щIыхь зиIэ и лэжьакIуэ ЛIыс Мухьэмэд и ныбжьыр илъэс 70 ирокъу.
УФ-м щIыхь зиIэ и егъэджакIуэ, КъБР-м егъэджэныгъэмкIэ щIыхь зиIэ и лэжьакIуэ Къалмыкъ Кларэ къыщалъхуа махуэщ.
Къэбэрдей-Балъкъэрым и цIыхубэ артисткэ Хьэмыку Жаннэ къыщалъхуа махуэщ.
Къэбэрдей къэрал драмэ театрым и актёр, КъБР-м щIыхь зиIэ и артист Мысост Вадим и ныбжьыр илъэс 51-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градус 22 — 24-рэ, жэщым градус 13 — 14 щыхъунущ.
Накъыгъэм и 6, тхьэмахуэ
Москва и гербымрэ и ныпымрэ я махуэщ. «Москва къалэм и махуэшхуэхэр» законым ипкъ иткIэ ягъэуващ 2004 гъэм.
1715 гъэм Урысейм къыщащтащ къэралым и япэ дзэ-уголовнэ кодексыр.
1889 гъэм Париж ухуэн щаухащ Эйфель чэщанэр.
1906 гъэм Николай ЕтIуанэ пащтыхьым Iэ тридзащ Урысей империем и Къэрал хабзэ нэхъыщхьэхэм.
1939 гъэм Налшык шыгъэжапIэ къыщызэIуахащ.
1945 гъэм советыдзэхэм Бреслау быдапIэр (иджы — Польшэм хыхьэ Вроцлав къалэрщ) нэмыцэ-фашист зэрыпхъуакIуэхэм къыIэщIагъэкIыжащ.
1985 гъэм СССР-м и Совет Нэхъыщхьэм и Президиумым унафэ къищтащ Мурманскрэ Смоленскрэ «Къалэ-лIыхъужь» цIэр яфIэщыным теухуауэ.
1994 гъэм Ла-Манш псы дэжыпIэм щащIа тоннелыр къызэIуахащ. ЕтIощIанэ лIэщIыгъуэм и ухуэныгъэ нэхъ телъыджэ дыдэхэм ящыщу къалъытэ а гъуэгум Франджымрэ Инджылызымрэ зэпищIащ.
Адыгэ тхыдэдж, узэщIакIуэ Долэт-Джэрий СулътIан къызэралъхурэ илъэси 143-рэ ирокъу.
Совет дзэ кхъухьлъатэзехуэ, Совет Союзым и ЛIыхъужь Гастелло Николай къызэралъхурэ илъэси 111-рэ ирокъу.
Актёр, егъэджакIуэ цIэрыIуэ, Хэку зауэшхуэм хэта, СССР-м и цIыхубэ артист, Тэрч къалэ щIыхь зиIэ и цIыху Этуш Владимир и ныбжьыр илъэс 96-рэ ирокъу.
Актёр цIэрыIуэ, УФ-м и цIыхубэ артист, Польшэм щэнхабзэмкIэ щIыхь зиIэ и лэжьакIуэ Белявский Алек-сандр къызэралъхурэ илъэс 86-рэ ирокъу.
Адыгей философ, еджагъэшхуэ, тхакIуэ, социологие щIэныгъэхэм я доктор, профессор, ЩIДАА-м и академик Хьэгъур Айтэч и ныбжьыр илъэс 82-рэ ирокъу.
Абазэ тхакIуэ, КъШР-м и цIыхубэ усакIуэ Мхъыцэ Чэрим и ныбжьыр илъэс 69-рэ ирокъу.
Къэрал лэжьакIуэ, КъБР-м пощт зэпыщIэныгъэхэмкIэ и управленэм и унафэщIу лэжьа Шурдым Iэсият къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 21 — 22-рэ, жэщым градус 13 — 14 щыхъунущ.
Накъыгъэм и 7, блыщхьэ
Радиом, связым и IэнатIэ псоми я лэжьакIуэхэм я махуэщ. Ар щагъэлъапIэ Урысейм, Армением, Белоруссием.
Урысей Федерацэм IэщэкIэ ЗэщIэузэда и Къарухэр къыщызэрагъэпэща махуэщ. 1992 гъэм УФ-м и Президентым Iэ щIидзащ Урысей Федерацэм ЗыхъумэжыныгъэмкIэ и министерствэмрэ IэщэкIэ ЗэщIэузэ-да и Къарухэмрэ къыщызэгъэпэщыным теухуауэ.
Къэзахъстаным щагъэлъапIэ Хэкум и хъумакIуэм и махуэр
1755 гъэм зэхэтащ Ломоносов М. В. и цIэр зезыхьэ Москва къэрал университетыр къызэрызэIуахым теухуа гуфIэгъуэ дауэдапщэхэр.
1780 гъэм Екатеринэ ЕтIуанэм Санкт-Петербург тыгъэ хуищIащ къалэм и гербыр.
1895 гъэм урыс инженер Попов Александр япэ радиоприемник къигупсысащ.
1927 гъэм Къэбэрдей-Балъкъэр радиом и япэ нэтынхэм щIидзащ.
1934 гъэм РСФСР-м иIэ хъуащ щIыналъэщIэ — Еврей автономнэ областыр.
1985 гъэм СССР-м и Министрхэм я Советым унафэ къищтащ фадафэхэм, фадэ IэрыщI щIэзыгъэжхэм ебэныным теухуауэ.
1985 гъэм Налшык Хэку зауэ орденым и япэ нагъыщэр къыхуагъэфэщащ.
1990 гъэм КъБР-м и Адыгэ Хасэ жылагъуэ зэгухьэныгъэр къызэрагъэпэщащ.
Урыс композитор, дирижёр, зи IэдакъэщIэкIхэр цIыхухэм нобэми яфIэтелъыджэ Чайковский Пётр къызэралъхурэ илъэси 178-рэ ирокъу.
Индием щыщ тхакIуэ, жылагъуэ лэжьакIуэ цIэрыIуэ, Нобель и саугъэтыр зыхуагъэфэща Тагор Рабиндранат къызэралъхурэ илъэси 157-рэ ирокъу.
Совет усакIуэ, зэдзэкIакIуэ Заболоцкий Николай къызэралъхурэ илъэси 115-рэ ирокъу.
Мэкъумэш щIэныгъэхэм я кандидат, КъБР-м щIыхь зиIэ и агроном Чэгъэду Владимир и ныбжьыр илъэс 82-рэ ирокъу.
Филологие щIэныгъэхэм я доктор, КъБКъУ-м и профессор Балэ Иринэ къыщалъхуа махуэщ.
КъБР-м щIыхь зиIэ и журналист, КъБР-м и Къэрал саугъэтым и лауреат Къудей Владимир и ныбжьыр илъэс 64-рэ ирокъу.
«Адыгэ псалъэ» газетым жэуап зыхь и секретарым и къуэдзэ ДыщэкI Соня къыщалъхуа махуэщ.
СурэтыщI ПщыхьэщIэ Хьэсэнбий и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 20 — 22-рэ, жэщым градус 12 — 13 щыхъунущ.
